ORDE do 3 de xaneiro de 2008 pola que se concede a prórroga de catro bolsas de colaboración en diversos proxectos de museísmo pedagóxico, que se están a desenvolver no Museo Pedagóxico de Galicia (Mupega).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/02/2008

Pola orde da Consellería de Educación e Ordenación Universitaria do 14 de febreiro de 2006 (DOG nº 39, do 24 de febreiro), corrixida por outra do 10 de marzo (DOG nº 54, do 17 de marzo), apróbanse as bases que rexerán o concurso público de cinco bolsas de colaboración en diversos proxectos de museísmo pedagóxico, que se están a desenvolver no Museo Pedagóxico de Galicia (Mupega), e se anuncia a súa convocatoria.
Por Orde do 23 de xuño de 2006 (DOG do 3 de xullo) publicouse a relación de solicitantes que resultaron adxudicatarios das cinco bolsas convocadas.
A base terceira da mencionada orde di que a concesión das bolsas será ata o 31 de decembro de 2006, e que se poderá prorrogar anualmente ata un máximo total, incluídas as prórrogas, de tres anos á vista do traballo realizado polo/a bolseiro/a, sempre que o proxecto a que estea vinculado requira do seu labor e así o permitan as dispoñibilidades orzamentarias.
Pola Orde do 2 de xaneiro de 2007, da Consellería de Educación e Ordenación Universitaria, concédeselles a primeira prórroga polo período dun ano, desde o 1 de xaneiro ao 31 de decembro de 2007 aos cinco bolseiros.
Tendo en conta que na data 31 de xullo de 2007 se produce a renuncia dunha bolseira, e á vista do informe do coordinador científico do Mupega, da proposta formulada polo secretario xeral desta consellería, de que os proxectos a que están vinculados os bolseiros requiren do seu labor, e ningún deles esgotou o período máximo previsto na convocatoria, incluíndo a presente.
RESOLVO:
Primeiro.-Concederlles as prórrogas das axudas para as catro bolsas de colaboración en diversos proxectos de museísmo pedagóxico que se están a desenvolver no Museo Pedagóxico de Galicia (Mupega), ás persoas que se relacionan nos anexos I, II e III, polo período que media entre a data 1 de xaneiro de 2008 a 31 de decembro de 2008.
Segundo.-A dotación de cada bolsa será a mesma que o ano 2007, polo que o resultado total das 4 bolsas a 900 /mes ascende a 43.200 .
Os custos do seguro de asistencia médica e de accidentes para todos os bolseiros ascenderán a 1.200 .
Terceiro.-A inobservancia por parte dos beneficiarios de calquera das bases establecidas na orde da convocatoria do 14 de febreiro de 2006, suporá a perda do dereito a percibir a subvención correspondente.
Cuarto.-As subvencións faránselles efectivas aos beneficiarios por mensualidades vencidas, logo de presentación dun informe do coordinador científico do Mupega.
Antes do último pagamento deberán presentar ademais declaración complementaria do conxunto das axudas solicitadas, tanto as aprobadas ou concedidas como as pendentes de resolución, para o mesmo fin, das distintas administracións públicas competentes ou calquera dos seus organismos entes ou sociedades.
Quinto.-Contra a presente orde poderán os interesados interpoñer potestativamente recurso de reposición ante o mesmo órgano no prazo dun mes contado a partir do día seguinte ao da publicación desta orde no Diario Oficial de Galicia, ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da publicación desta orde no Diario Oficial de Galicia.
Santiago de Compostela, 3 de xaneiro de 2008.
Laura Sánchez Piñón
Conselleira de Educación e Ordenación Universitaria
Ver referencia pdf "02400D004P018.PDF"